《云间有怀》
元代·黄庚

风流怀二陆，才名动三吴。
荒冢今何许，千载空烟芜。
当时逞文笔，万象争先驱。
有如明月璧，美价倾鸿都。
古运有翻覆，韫匵空良图。
惜哉去就轻，丧此千金躯。
人生各有死，百年同须臾。
独遗文字芳，乃与天壤俱。
凄凄九山塞，冉冉谷水枯。
白鹤久已寂，黄犬不复呼。
斯人今已矣，吊古空嗟吁。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。